Δημιουργώντας μαζί μια κοινότητα χωρίς αποκλεισμούς



# Greek | Ελληνικά

# Περίληψη Εγγράφου Διαβούλευσης

# Δημιουργία οδηγού για την συμμετοχή ατόμων με αναπηρία σε αξιολογήσεις

## Αυτή είναι μια περίληψη εγγράφου διαβούλευσης. Παρέχει μια γρήγορη επισκόπηση της ένταξης ατόμων με αναπηρία στα στάδια και τις αρχές της διαδικασίας αξιολόγησης. Ζητάμε παραδείγματα για το πώς τα άτομα μπορούν να συμπεριληφθούν στο κάθε στάδιο και για σχόλια επί των αρχών. Το έγγραφο διαβούλευσης παρέχει περισσότερες λεπτομέρειες για το κάθε στάδιο, για τις αρχές και θέτει πρόσθετες ερωτήσεις.

*Australia's Disability Strategy [Στρατηγική της Αυστραλίας για την Αναπηρία] 2021-2031* είναι ένα σχέδιο για να κάνει καλύτερη την ζωή των ατόμων με αναπηρία.

Στο πλαίσιο αυτού του σχεδίου, η Κυβέρνηση θα συντάξει έναν οδηγό για αξιολογήσεις. Αυτός ο οδηγός θα διασφαλίσει ότι άτομα με αναπηρία συμπεριλαμβάνονται σε αξιολογήσεις για πολιτικές, προγράμματα και υπηρεσίες που είναι σημαντικά για τα άτομα με αναπηρία.

Οι αξιολογήσεις μπορούν να βοηθήσουν την Κυβέρνηση να γνωρίζει τι λειτουργεί καλά και πώς να βελτιώσει τα πράγματα για άτομα με αναπηρία.

Θα θέλαμε τις σκέψεις σας για το τι πρέπει να συμβεί στο κάθε στάδιο μιας αξιολόγησης και για τις αρχές ένταξης ατόμων με αναπηρία στην διαδικασία αξιολόγησης.

1. **Στάδιο σχεδιασμού**

Αυτό είναι το τμήμα όπου σχεδιάζονται τα μέρη της αξιολόγησης. Αυτό θα μπορούσε να περιλαμβάνει:

* τι θα προσπαθήσει να βρει η αξιολόγηση.
* ποιος πρέπει να συμμετάσχει.
* ποιος θα είναι στην ομάδα αξιολόγησης.
* τον τύπο αξιολόγησης. Για παράδειγμα, διαδικτυακές ερωτήσεις, δια ζώσης ή σε ομάδες.

**Πείτε την γνώμη σας:**

**Πώς μπορούμε να διασφαλίσουμε ότι άτομα με αναπηρία συμπεριλαμβάνονται σ' αυτό το στάδιο αξιολόγησης;**



1. **Στάδιο Εφαρμογής και Ανάλυσης**

Αυτό είναι το πρακτικό μέρος της αξιολόγησης. Αυτό θα μπορούσε να περιλαμβάνει:

* Απαντήσεις ατόμων με αναπηρία σε ερωτήσεις για την αξιολόγηση.
* Επιβεβαίωση ότι άτομα με όλους τους τύπους αναπηρίας και εμπειρίας ζωής μπορούν να συμμετάσχουν εάν το θέλουν. Αυτό σημαίνει ανταμοιβή του χρόνου και της προσπάθειας όπως πληρωμές ή δώρα για την συμμετοχή.
* Εξέταση όλων των απαντήσεων και τι μας λένε.
* Δίνοντας την ευκαιρία σε άτομα με αναπηρία να παρουσιάσουν τα αποτελέσματα.

**Πείτε την γνώμη σας:**

**Πώς μπορούμε να διασφαλίσουμε ότι άτομα με αναπηρία συμπεριλαμβάνονται σ' αυτό το στάδιο αξιολόγησης;**



1. **Δράσεις από το στάδιο αποτελεσμάτων**

Σ' αυτό το μέρος της αξιολόγησης λαμβάνονται αποφάσεις για τι να κάνουμε με τα αποτελέσματα. Αυτό θα μπορούσε να περιλαμβάνει:

* Τι πρέπει να αλλάξει ως αποτέλεσμα των απαντήσεων της αξιολόγησης.
* Πώς να διασφαλίσουμε ότι άτομα με αναπηρία μπορούν να πουν την γνώμη τους για τυχόν αλλαγές.

**Πείτε την γνώμη σας:**

**Πώς μπορούμε να διασφαλίσουμε ότι άτομα με αναπηρία συμπεριλαμβάνονται σ' αυτό το στάδιο αξιολόγησης;**

**Υπάρχει κάτι άλλο που πρέπει να γνωρίζουμε για την βελτίωση των αξιολογήσεων για άτομα με αναπηρία;**



**Αρχές για την ένταξη ατόμων με αναπηρία σε διαδικασία αξιολόγησης**

Αυτή είναι μια περίληψη των αρχών:

* Τα άτομα με αναπηρία πρέπει να γνωρίζουν και να συμμετέχουν σε αποφάσεις για όλα τα μέρη της αξιολόγησης
* Οι αξιολογήσεις χρειάζεται να σχετίζονται με το τι είναι σημαντικό για άτομα με αναπηρία και τι κάνει την ζωή τους καλύτερη.
* Διασφαλίστε ότι όλα τα μέρη αξιολογήσεων είναι προσβάσιμα σε άτομα με αναπηρία
* Άτομα με αναπηρία με διαφορετικές εμπειρίες πρέπει να συμπεριλαμβάνονται (π.χ. φύλο, εθνότητα, τοποθεσία, αναπηρία)
* Άτομα με αναπηρία πρέπει να συμπεριλαμβάνονται στην παρουσίαση των αποτελεσμάτων της αξιολόγησης και στις ενέργειες που προκύπτουν από αυτά τα αποτελέσματα.

**Πώς μπορείτε να υποβάλετε σχόλια**

**Πείτε την γνώμη σας:**

**Έχετε τυχόν σχόλια για αυτές τις αρχές;**

**Πρέπει κάποια να προστεθούν ή να αλλάξουν;**

**Για το πλήρες κείμενο, περισσότερες πληροφορίες και άλλες ιδέες για σχόλια μπορείτε να έχετε πρόσβαση στο Έγγραφο Διαβούλευσης στην διεύθυνση:**

<https://engage.dss.gov.au/ads-consultations-develop-guide-evaluation>

**Στείλτε μας γραπτή υποβολή**

Μπορείτε να στείλετε γραπτή υποβολή στην διεύθυνση:

Australia’s Disability Strategy Governance and Engagement Section [Τμήμα Διακυβέρνησης της Στρατηγικής της Αυστραλίας για την Αναπηρία και την Ένταξη]

GPO Box 9820

Department of Social Services [Υπουργείο Κοινωνικών Υπηρεσιών]

Canberra, ACT 2601

**Ιστοσελίδα**

Μέσω της ιστοσελίδας διαβούλευσης στο DSS Engage

Κατεβάστε αυτό το έγγραφο διαβούλευσης

Κατεβάστε την έκδοση Εύκολης Ανάγνωσης αυτού του εγγράφου διαβούλευσης

Εισαγάγετε ή αναρτήστε γραπτή υποβολή

Δείτε ένα βίντεο Auslan [Νοηματική]

Κάντε βιντεοσκόπηση ή ηχογράφηση: εάν θέλετε να στείλετε την βιντεοσκοπημένη ή ηχογραφημένη υποβολή σας, παρακαλείστε να επισκεφθείτε DSS Engage για να μάθετε πώς.

Εάν αναρτήσετε την υποβολή σας στο διαδίκτυο, που συμπεριλαμβάνει υποβολή μέσω του διαδικτυακού υποδείγματος, θα σας ζητηθεί να προσδιορίσετε εάν θα θέλατε να δημοσιευθεί η υποβολή σας στην ιστοσελίδα DSS.

Εάν στείλετε την υποβολή σας μέσω email ή ταχυδρομικώς, παρακαλείστε να προσδιορίσετε εάν θα θέλατε να δημοσιευθεί η υποβολή σας στο διαδίκτυο.

Μπορείτε να απευθύνετε ερωτήσεις για την διαδικασία διαβούλευσης στην διεύθυνση [disabilityreform@dss.gov.au](mailto:disabilityreform@dss.gov.au)

Μπορείτε, επίσης, να τηλεφωνήσετε το Department of Social Services [Υπουργείο Κοινωνικών Υπηρεσιών] στο **1800 334 505**

**Η Προθεσμία για την Υποβολή κλείνει την Τετάρτη 30 Νοεμβρίου 2022 - 11:50μ.μ.**